Zápisnica č. 2

zo zasadnutia  Komisie školstva, kultúry a športu Miestneho zastupiteľstva mestskej časti Bratislava-Ružinov zo dňa 25. 3. 2019

Prítomní: Ing. Marcela Kulifajová, PaedDr. Mária Barancová, Ing. František Bolgáč,       Mgr. Boris Čechvala, p. Nikolaj Gečevský, Mgr. Jozef Matúšek, JUDr. Matúš Méheš, p. Silvia Pilková 
                
Neprítomný: Ing. František Bolgáč – ospr.
                          
PROGRAM:   

 1. Otvorenie, privítanie členov komisie
 2. Zaradenie občanov do komisie – návrh kritérií výberu kandidátov pre oblasť kultúry a 
     športu
 3. Rokovací poriadok –schválenie konečnej verzie
 4. Verejné ocenenie občanov mestskej časti – všeobecná informácia
 5. Návrh VZN – Prijímanie detí do materskej školy
 6. Rôzne
 7. Záver

K bodu 1:

Prítomných privítala a pracovné stretnutie otvorila Ing. Marcela Kulifajová, predsedníčka komisie. Súhlasili s jednotlivými bodmi programu.

K bodu 2:

Členovia komisie sa zhodli  na zaradení jedného vybraného člena z radov občanov za oblasť školstva alebo kultúry, alebo športu do  Komisie školstva, kultúry a športu s hlasom riadnym. V tomto znení bude vyvesená výzva na webovej stránke MÚ MČ Bratislava-Ružinov. Záujemcovia si môžu podať žiadosť do 12. 4. 2019.
  
Hlasovanie:   Prítomní:  7
          	                         Za:  7
         
 K bodu 3:

Predložený rokovací poriadok so zapracovanými zmenami, ktoré vyplynuli na predchádzajúcom zasadnutí komisie bol  jednohlasne schválený.

Hlasovanie:   Prítomní:  7
          	                      Za:  7

K bodu 4:

Materiál predložila Mgr. Eva Pindjáková. Prítomných stručne informovala o rozšírení činnosti komisie o prácu týkajúcu sa posudzovania a odporúčania návrhov na udelenie verejného ocenenia občanov v súlade s VZN č. 20/2017 o používaní symbolov a oceňovaní občanov mestskou časťou Bratislava-Ružinov. Popísala celý priebeh ocenenia občanov od podania výzvy až po samotný akt slávnostného ocenenia.
JUDr. Méheš navrhol vytvorenie osobitého ocenenia starostom za vykonanie mimoriadneho skutku, kde by bol občan starostom ocenený okamžite po jeho vykonaní. Navrhol, aby uvedené bolo zapracované aj do VZN.

            Hlasovanie:   Prítomní:  7
          	                                  Za:  7

Pani Pilková vyslovila požiadavku, aby sa venovalo viac pozornosti propagácii oceňovania občanov. Výzva na ocenenie nech je najmä v ružinovskom ECHU nápadnejšia a graficky výraznejšia.

             Hlasovanie:   Prítomní:  7
          	                                   Za:  7

 K bodu 5:

      	 Mgr. Kováčová vyslovila názor, že všetko ohľadom prijímania detí do MŠ je rozpracované v legislatíve a keďže VZN má byť doplnením legislatívy, vhodnejšie by bolo vydať iba interné usmernenie. PaedDr. Barancová a  JUDr.Meheš  vyjadrili svoj názor, že predkladaný materiál nie je podľa nich v súlade s platnou legislatívou a PaedDr. Barancová citovala  z materiálu MŠ SR o prijímaní detí do MŠ z 1.8.2018 a podala niekoľko návrhov, čo by sa ešte mohlo do návrhu VZN zapracovať.  Mgr. Kováčová vyjadrila názor, že predmetné je už uvedené v príslušnej legislatíve, navrhuje dokument ešte raz prejsť.
Vzhľadom k nejasnostiam v názoroch navrhla Ing. Kulifajová  materiál postúpiť právnemu oddeleniu MÚ MČ Bratislava-Ružinov a prepracovať ho v súlade s jeho odporúčaniami a opätovne predložiť komisii na posúdenie.

           Hlasovanie:   Prítomní:  7
          	                                  Za:  7

K bodu 6:

Ing. Kulifajová navrhla vzhľadom na narastajúci počet detí a žiakov zriadiť po jednej triede v niektorej z našich MŠ a ZŠ  tzv. výživovú triedu. Mgr. Kováčová prítomných informovala o plánovanom stretnutí s bývalou vedúcou odboru školstva v Petržalke. Počas jej vedenia odboru školstva bola v jednej MŠ zriadená výživová trieda. Mgr. Kováčová by sa s ňou chcela  poradiť o  všetkých náležitostiach týkajúcich sa zriadenia predmetnej triedy a  jej skúsenosti využiť v našich podmienkach.
Po získaní informácií vypracuje materiál, ktorý predloží MZ MČ Bratislava-Ružinov. Prítomní  s uvedeným súhlasili.

             Hlasovanie:   Prítomní:  7
          	                                   Za:  7

Ing. Kulifajová komisiu informovala o ponuke a možnosti využitia voľných priestorov v Strednej priemyselnej školy stavebnej a geodetickej, Drieňová 35. BSK pôvodne voľné priestory ponúkol mestskej časti na zriadenie materskej školy, no po obhliadke priestorov zamestnancami MÚ sa zmenil zámer využitia priestorov, a to na zriadenie elokovaného pracoviska ZŠ SNP, Ostredková 14. Uvedené je predbežnou možnosťou navýšenia našich kapacít.

Predsedníčka komisie prítomných oboznámila so zámerom zriaďovateľa osadiť kryté stojiská pre bicykle v areáloch ZŠ. Odbor školstva má navrhnúť dve ZŠ, kde by bolo najvhodnejšie cyklostojiská osadiť.
            
 Hlasovanie:   Prítomní:  7
          	                        Za:  7
            
Mgr. Matúšek v súvislosti s navýšením kapacít v MŠ pripomenul možnosť využitia modulových materských škôl na tento účel.
                      
P. Pilková požiadala o venovanie pozornosti mliečnym automatom v školách. Nápoje sú sladké a nevhodné pre deti. Zriaďovateľ  by mal pre riaditeľov pripraviť  odporúčanie na ich odstránenie.
Mgr. Kováčová preverí užívacie právo automatov na ZŠ a  uvedené  prekonzultuje s pani Hlavatou, ktorá pracuje v oblasti školského stravovania. O výsledku bude komisiu informovať.

            Hlasovanie:   Prítomní:  7
          	                                  Za:  7
                    
Prítomní sa zaoberali i problémom sprístupnenia športovísk v areáloch škôl verejnosti a stavom detských ihrísk. Zhodli sa, že je nutné ich zabezpečiť správcom. Navrhli na budúce rokovanie prizvať k predmetnému riaditeľa RŠK, p. o. 

            Hlasovanie:   Prítomní:  7
          	                                   Za:  7

Pozornosť venovali i termínovníku prejednania rozborov činnosti a hospodárenia organizácií k 31. 12. 2018. Poslanci si rozdelili účasť na rozboroch v Knižnici Ružinov (10. 4. 2019 o 10.00 hod.) a v Ružinovskom športovom klube (16. 4. 2019 o 10. 00 hod.).    

K bodu 7:           

Pracovné stretnutie ukončila Ing. Kulifajová. Uskutočnilo sa v čase 15:00 – 17:50 hod. 

                                                                                                Ing. Marcela Kulifajová
                                                                                                  predsedníčka komisie

V Bratislave   27. 3. 2019
Zapísala: Mgr. J. Lukáčová